als_Latn dik_Latn sag_Latn
Kryeministri i Qeverisë së Republikës së Kosovës, Isa Mustafa, ka pranuar sot dy telegrame urimi për zgjedhjen e tij si kryeministër.
Sipas zyrës së kryeministrit, Mustafa ka pranuar urime nga kryeministri i Mbretërisë së Holandës Mark Rutte dhe ai Francës, Manuel Valls.
Në telegramin e urimit të kryeministrit Rute, siç njofton zyra e kryeministrit Mustafa, urohet për maturi dhe suksese në përmbushjen e detyrave të rëndësishme.
“Populli i Kosovës ju ka besuar ju krijimin e një qeverisje të qëndrueshme dhe udhëheqjen e vendit, drejt reformave ekonomike dhe zhvillimit socio-ekonomik. Ju uroj, Ju dhe Qeverisë tuaj, maturi dhe sukses në përmbushjen e detyrave të rëndësishme. Me qëllim të mbajtjes së marrëdhënieve të mira mes dy shteteve, Holanda është e gatshme të punoj bashkërisht me Kosovën për të forcuar marrëdhëniet bilaterale”, thuhet në urimin e Mark Rutte.
Ndërsa në urimin e Kryeministrit të Francës, Manuel Valls, përmendët edhe koalicioni i krijuar nga LDK-ja dhe PDK-ja, ku sipas zyrës së kryeministrit, Valls thuhet të ketë shkruar në letrën e tij, se ky koalicion dëshmon në njërën anë një përgjegjësi dhe pjekuri politike që do të jenë jashtëzakonisht të nevojshme për të tejkaluar sfidat e shumta me të cilat duhet të përballet Kosova.
“Nën udhëheqjen tuaj, në krye të një ekipi të përtërirë qeverisës duke përfshirë edhe minoritetet në mes tjerash edhe minoritetin serb, Kosova do të jetë në gjendje që me vendosmëri dhe në mënyrë efektive të ndërmarrë reforma që do t’i lejojnë të vazhdojë ecjen drejt shteteve euroatlantike, e në veçanti në fushën e sundimit të ligjit, në luftën kundër korrupsionit, në luftën kundër terrorizmit dhe në zhvillimin e një ekonomie që do të siguronte një të ardhme për rininë kosovare”, thuhet në urimin e Kryeministrit Valls.
Më tutje, në urim thuhet se Franca i jep një rëndësi të madhe rifillimit të dialogut në mes të Kosovës dhe Serbisë, zbatimit efektiv të marrëveshjeve të arritura dhe përparimeve të reja drejt normalizimit të marrëdhënieve.
Përmes këtij urimi, Franca po ashtu e ka siguruar kryeministrin e Kosovës Isa Mustafën, se do të vazhdojë të shoqërojë Kosovën në ndërtimin e një shtetit multietnik, duke shprehur në anën tjetër dëshirën e tyre për të zhvilluar marrëdhënie dypalëshe gjithnjë e më të sigurta dhe më miqësore, e në veçanti me synimin për të rritur shkëmbimet Francë – Kosovë në të gjitha fushat, duke përfshirë edhe fushën ekonomike./KosovaPress/
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn